Šereitlaukio dvaras

Šereitlaukio dvaras – buvęs dvaras Šereitlaukyje (Pagėgių savivaldybė). Iki šių dienų išliko tik spirito varyklos pastatas, svirnas, žlaugtų bokštai ir parko liekanos. Tvarkomas dvaro parkas, išvalyti tvenkiniai, atidengti ir konservuoti ūkinių pastatų pamatai. Spirito varyklos pastate 2010 m. rugpjūčio pradžioje įkurtas visuomeninis muziejus, kur eksponuojamos paskutinių Šereitlaukio dvaro savininkų palikuonio Konrado Stegės asmeninio archyvo nuotraukos ir muziejaus steigimo iniciatorės Kristinos Blankaitės surinkti eksponatai.Šereitlaukio dvaras.  Kapamatyti.lt (tikrinta 2023-06-25).

 Istorija 

Dvaro užuomazgos stebimos XIV a. Ryškesnė dvaro veikla prasideda 1525 m., kai Šereitlaukis tapo Prūsijos kunigaikščio žemės valda. Dvare veikė dviejų girnų malūnas, buvo didelė avių banda, minimi amatininkai. Vėliau čia buvo įkurtas didelis žirgų ūkis, auginta daug daržovių ir javų, veikė spirito varykla.

XIX a. pradžioje nuo dvaro rūmų pastato vakarų kryptimi nutiesta tiesi 2 km alėja į dvaro kapines, kur stovėjo maža koplytėlė. Išliko tik pavadinimas – Koplyčkalnis ir nykstanti alėja. XX a. pradžioje įkurtas jau buvo spirito gamykla, mišriojo tipo parkas ir tvenkinių sistema.Šereitlaukio dvaras.  Sodybugidas.lt (tikrinta 2023-06-25). Dvaro rūmai sudegė I pasaulinio karo metais, o II pasaulinis karas visiškai sunaikino pastatą. Sovietmečiu pastatytos fermos po Nepriklausomybės atgavimo virto griuvėsiais.

 Šaltiniai 

 Dvaro nuotraukos

Kategorija:Pagėgių savivaldybės dvarai